ΓΡΑΠΤΗ ΕΡΩΤΗΣΗ E-1360/02

υποβολή: Gerhard Schmid (PSE) προς την Επιτροπή

(14 Μαΐου 2002)

Θέμα: Νομοθεσία για την παρασκευή και διάθεση στην αγορά ναρκωτικών στιςποψήφιες χώρες προς ένταξη

1. Ποίεςποψήφιες χώρες προς ένταξη έχουν μεταφέρει στην νομοθεσία τους την οδηγία 92/109/ΕΟΚ(1) του Συμβουλίου για την παραγωγή και την διάθεση στην αγορά συγκεκριμένων ουσιών οι οποίες χρησιμοποιούνται στην παράνομη παραγωγή ναρκωτικών και ψυχοτρόπων ουσιών·

2. Ποίες χώρες χρειάζονται να βελτιωθούν·

3. Πού ακριβώς χρειάζεται να γίνουν βελτιώσεις·

(1) ΕΕ L 370 της 19.12.1992, σελ. 76.

Απάντηση του κ. Liikanen εξ ονόματος της Επιτροπής

(26 Ιουνίου 2002)

Στο πλαίσιο της προενταξιακής στρατηγικής, οιποψήφιες χώρες εναρμονίζουν τη νομοθεσία τους με το κοινοτικό κεκτημένο. Η Επιτροπή παρακολουθεί την εν λόγω διαδικασία μέσω των εθνικών προγραμμάτων για την έγκριση του κεκτημένου (NPAA) από τιςποψήφιες χώρες, της διοργάνωσης κύκλων επισκόπησης του εν λόγω κεκτημένου και της αξιολόγησης των επίκαιρων και αναλυτικών πληροφοριών για τις νομοθετικές εξελίξεις στο πλαίσιο της διαδικασίας διαπραγματεύσεων. Όσον αφορά την Τουρκία εφαρμόζεται διαδικασία νομοθετικού ελέγχου που αποσκοπεί μεταξύ άλλων στην επισήμανση κενών στην τουρκική νομοθεσία έναντι του κεκτημένου.

Σύμφωνα με τις διαθέσιμες πληροφορίες, οιποψήφιες χώρες ενέκριναν μέτρα που είτε αναφέρονται ειδικά στον έλεγχο και στην παρακολούθηση του εμπορίου ουσιών που μπορούν να χρησιμοποιηθούν για την παρασκευή παράνομων ναρκωτικών, ή αντιμετωπίζουν το θέμα στο πλαίσιο της γενικότερης νομοθεσίας. Λεπτομέρειες των σχετικών νομικών μέσων παρέχονται στη συνέχεια: Η Πολωνία ενέκρινε το νόμο αριθ.125 σημείο 1367 στις 6 Σεπτεμβρίου 2001. Η Ουγγαρία αναθεώρησε πρόσφατα τους κανονισμούς της με το κυβερνητικό διάταγμα αριθ.272/2001 (.XII.21.) Korm. που τέθηκε σε ισχύ την 1η Ιανουαρίου 2002. Η Σλοβενία, ενέκρινε το νόμο για τις παράνομες πρόδρομες ναρκωτικές ουσίες (Ur.l. RS, t. 94/2000) το 2000. Τον ίδιο χρόνο η Δημοκρατία της Σλοβακίας ενέκρινε το νόμο αριθ. 268/2000 και η Ρουμανία το νόμο αριθ.143/2000. Η Λιθουανία εξετάζει τα θέματα αυτά κυρίως στο πλαίσιο του νόμου αριθ. VIII-1207 της 1ης Ιουνίου 1999. Η Κύπρος ενέκρινε τον κανονισμό για τις πρόδρομες ουσίες (παρασκευή και διάθεση στην αγορά) το 2001. Η Εσθονία εξέδωσε τον κυβερνητικό κανονισμό αριθ. 231 της 28ης Νοεμβρίου 1997 για τη διαδικασία διακίνησης πρόδρομων ουσιών. Η Λετονία ελέγχει το εμπόριο αυτών των ουσιών με βάση το νόμο του 1996, που εφαρμόστηκε περαιτέρω με νομοθετικά διατάγματα. Στη Δημοκρατία της Τσεχίας η μεταφορά της οδηγίας συμπεριλήφθηκε στο νόμο αριθ. 167/1998 Coll. για τις ναρκωτικές ουσίες που προκαλούν εθισμό (τροποποιήθηκε το 1999). Η κατάσταση στη Βουλγαρία είναι παρεμφερής: το Μάρτιο 1999 εκδόθηκε νόμος για τον έλεγχο των ναρκωτικών και πρόδρομων ουσιών. Όσον αφορά τη Μάλτα το διάταγμα για τα επικίνδυνα ναρκωτικά παρέχει το κατάλληλο πλαίσιο για την εφαρμογή της οδηγίας. Στην περίπτωση της Τουρκίας, ο νόμος αριθ. 2313 για τον έλεγχο των ναρκωτικών του 1993 τροποποιήθηκε το 1996 με

το νόμο αριθ. 4208 προκειμένου να συμπεριληφθούν κατάλληλες διατάξεις που ορίζουν ότι για την παραγωγή, εισαγωγή, εξαγωγή, μεταφορά, κατοχή, αγορά και πώληση των ουσιών που απαριθμούνται στους πίνακες Ι και ΙΙ που επισυνάπτονται στη Σύμβαση των Ηνωμένων Εθνών για την καταπολέμηση της παράνομης διακίνησης ναρκωτικών και ψυχοτρόπων ουσιών απαιτείται η έγκριση του Υπουργείου Υγείας τυχόν δε παράλειψη απόκτησης παρόμοιας άδειας συνιστά αξιόποινη πράξη.